ניסיון ההתנקשות בדונלד טראמפ במועדון הגולף

ניסיון ההתנקשות בדונלד טראמפ במועדון הגולף אירע ב-15 בספטמבר 2024. סוכן השירות החשאי ירה בחשוד, שזוהה מאוחר יותר כראיין וסלי ראות' (אנ') בן ה-58, אשר נצפה מסתתר עם רובה בשיחים במועדון הגולף טראמפ אינטרנשיונל (אנ') בווסט פאלם ביץ' שבפלורידה. ראות' נמלט מהמקום ומאוחר יותר נלכד במחוז מרטין. התקרית התרחשה כאשר דונלד טראמפ, נשיא ארצות הברית לשעבר והמועמד מטעם המפלגה הרפובליקנית לבחירות לנשיאות 2024, שיחק גולף במועדון. הרשויות סבורות שכוונתו של ראות' הייתה לרצוח את טראמפ. לא דווח על פצועים והבולשת הפדרלית של ארצות הברית (FBI) חוקרת את האירוע כניסיון התנקשות. התקרית התרחשה 64 ימים לאחר ניסיון התנקשות קודם בטראמפ בעצרת בחירות פנסילבניה בו תומאס מת'יו קרוקס הצליח לפצוע את טראמפ באוזנו. בעקבות ניסיון ההתנקשות ההוא האבטחה של טראמפ הוגברה לרמה גבוהה מזו הניתנת בדרך כלל לנשיאים לשעבר. ביום בו אירע ניסיון ההתנקשות במועדון הגולף הביקור של טראמפ לא היה מתוכנן ולכן מגרש הגולף לא היה מאובטח באופן המקסימלי. ביום בו אירע ניסיון ההתנקשות טראמפ שיחק גולף במועדון הגולף טראמפ אינטרנשיונל בווסט פאלם ביץ' שבפלורידה יחד עם חברו טייקון הנדל"ן סטיב ויטקוף (אנ'). סוכני השירות החשאי אשר הסתובבו במגרש הגולף הבחינו באדם שמכוון רובה אשר היה ממוקם במרחק של 400 מטרים מהמקום. בשעה 13:31 סוכן של השירות החשאי ירה לעבר החשוד, אשר הפיל את נשקו ונמלט מהמקום ברכב. בעקבות כך סוכני השירות החשאי הוציאו מהמקום את דונלד טראמפ אשר לא נפגע. המתנקש לא הספיק לירות על טראמפ. עד שהיה במקום הספיק לצלם את הרכב של המתנקש, והדבר סייע לרשויות לאתר אותו בהמשך. רות' נלכד בהמשך בכביש המהיר מס' 95 על ידי סגניו של השריף של מחוז מרטין. הרשויות מצאו ברכבו רובה בסגנון SKS, תחמושת וציוד הישרדות. המתנקש היה רייאן וסלי רות', תושב הוואי בן 58 אשר היה בעל עסק לבניית סככות. בעוד שבבחירות לנשיאות ארצות הברית בשנת 2016 הוא בחר בדונלד טראמפ, לאורך השנים הוא הביע חרטה על כך. הוא מתח בעבר ביקורת גלויה על טראמפ והביע בין היתר תמיכה בברני סנדרס, טולסי גבארד וניקי היילי. בשנת 2023 רות' פרסם ספר בו הוא ביקר את טראמפ ועודד את ממשלת איראן "להרגיש חופשי" להתנקש בחייו של טראמפ ובחיים שלו עצמו על כך שהוא תמך בעבר בטראמפ. רות' ניסה להצטרף לצבא אוקראינה בשנת 2022 בעקבות הפלישה הרוסית האוקראינה אך נדחה מלעשות זאת בשל גילו ומשום שאין לו ניסיון צבאי. לרות' היו מעל ל-100 אישומים פליליים קודמים, בעיקר על עבירות קלות. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ניסיון ההתנקשות בדונלד טראמפ בפנסילבניה ניסיונות התנקשות בנשיאי ארצות הברית מדיה וקבצים בנושא ניסיון ההתנקשות בדונלד טראמפ במועדון הגולף בוויקישיתוף Holmes, Kristen; Millar, John; Sullivan, Kate; Perez, Evan; Herb, Jeremy (15 בספטמבר 2024). "Trump is safe following shooting at Florida golf course; suspect detained". CNN. נבדק ב-15 בספטמבר 2024. {{cite web}}: (עזרה) Shen, Michelle; LeBlanc, Paul; D'Antonio, Isabelle; Forrest, Jack; Chowdhury, Maureen (15 בספטמבר 2024). "Live updates: FBI investigating apparent assassination attempt of Trump in Florida". CNN. נבדק ב-16 בספטמבר 2024. {{cite web}}: (עזרה) McGraw, Meridith; Allison, Natalie (15 בספטמבר 2024). "Trump safe after gunshots reported near Florida golf club". Politico. נבדק ב-16 בספטמבר 2024. {{cite web}}: (עזרה) N12, ‏ניסיון התנקשות נוסף בטראמפ: חשוד נעצר עם רובה ומצלמה, באתר גלובס, 16 בספטמבר 2024 Kelly, Kate (16 בספטמבר 2024). "Secret Service Admits Not Searching Golf Course Perimeter, Drawing New Scrutiny". The New York Times. {{cite web}}: (עזרה) "Trump uninjured after gunfire near his Florida club". The Washington Post. 15 בספטמבר 2024. נבדק ב-15 בספטמבר 2024. {{cite news}}: (עזרה) Guzman, Chad de (16 בספטמבר 2024). "What We Know—and Don't Know—So Far About the Trump Golf Course Shooter". TIME (באנגלית). ארכיון מ-16 בספטמבר 2024. נבדק ב-16 בספטמבר 2024. {{cite journal}}: (עזרה)